Na temelju članka 55. Statuta Grada Koprivnice („Glasnik Grada Koprivnice“ broj 4/09., 1/12., 1/13., i 3/13.-pročišćeni tekst), zamjenik koji obnaša dužnost gradonačelnika Grada Koprivnice, dana 23. svibnja 20l7. godine, donio je

**ZAKLJUČAK**

**o prihvaćanju ponude Čazmatransa prometa d.o.o. iz Čazme za prijevoz udruga i organizacija civilnog društva s područja Grada Koprivnice**

**I.**

Za nabavu usluge prijevoza udruga i organizacija civilnog društva s područja Grada Koprivnice, prihvaća se ponuda Čazmatrans promet d.o.o., Milana Novačića 10, 43 240 Čazma, od 05.04.2017. godine, u iznosu od 46.150,00 kn slovima (slovima: četrdesetšesttisućastopedesetkuna) u koju cijenu nije uračunat PDV-e.

**II.**

Sredstva iz točke I. ovog Zaključka, planirana su u Proračunu Grada Koprivnice za 2017. godinu: pozicije 3993, 3981, 3971, 3991, konto 3812 – tekuće donacije u naravi i konto 3299 - ostali nespomenuti rashodi poslovanja.

**III.**

Za izvršenje usluge prijevoza udruga i organizacija civilnog društva s područja Grada Koprivnice iz točke I. ovog Zaključka, Grad Koprivnica sklopit će ugovor s tvrtkom Čazmatrans promet d.o.o., a kojim će se urediti međusobna prava i obaveze.

KLASA: 007-01/17-01/0088

URBROJ: 2137/01-04/5-17-16

Koprivnica, 23. svibnja 2017.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**OBRAZLOŽENJE**

Dana 15. svibnja 2017. zamjenik koji obnaša dužnost gradonačelnika Grada Koprivnice donio je Zaključak o stavljanju van snage Zaključak o prihvaćanju ponude za prijevoz udruga i organizacija civilnog društva s područja Grada Koprivnice zbog odustajanja od ponude ponuditelja „Podravine express tours“, autoprijevoznički obrt iz Molvi (KLASA: 007-01/17-01/0088; URBROJ:2137/01-04/5-01/11 od 15.05.2017. godine).

Budući da se nabava za prijevoz udruga i organizacija civilnog društva s područja Grada Koprivnice mora provesti jer je u tijeku Javni poziv za razvoj kapaciteta organizacija civilnog društva – prijevoz, odlučeno je da će se od slijedećeg ponuditelja koji zadovoljava kriteriju odabira, a to je najniža cijena, Čazmatrans prometa d.o.o. iz Čazme, tražiti da dopuni ponudu i dostavi Potvrdu porezne uprave o stanju duga kao što je traženo u pozivu za dostavu ponude. Čazmatrans promet d.o.o. iz Čazme dostavio dopunu ponude i to sukladno zahtjevu iz poziva za dopunu priložene ponude od 16. svibnja 2017. godine na način da je dostavio presliku Potvrde porezne uprave o stanju duga u kojoj se navodi da dana 21. travnja 2017. godine ponuditelj nema duga po osnovi javnih davanja o kojima službenu evidenciju vodi porezna uprava.

Na osnovi rezultata pregleda i ocjene zaprimljene ponude utvrđeno je slijedeće: Ponuda Čazmatrans prometa d.o.o., M. Novačića 10 iz Čazme koji nudi za predmet nabave nudi cijenu ponude u iznosu od 46.150,00 kuna bez PDV-a, ukupna cijena ponude s PDV-om iznosi 57.687,50 kuna te je ponuda ujedno najniža po cijeni. Cijena ponude je u skladu s procijenjenom vrijednosti nabave te je kao takva prihvatljiva.

S obzirom na navedeno predlaže se zamjeniku koji obnaša dužnost gradonačelnika Grada Koprivnice Mišelu Jakšiću, dipl. oec. donošenje Zaključak o prihvaćanju ponude Čazmatransa prometa d.o.o.iz Čazmeza prijevoz udruga i organizacija civilnog društva s područja Grada Koprivnice.

Nositelj izrade i predlagatelj akta:

Upravni odjel za društvene djelatnosti

i europske poslove:

Pročelnik:

Darko Ledinski, prof.